ZAPISNIK

7. sjednice Vijeća Mjesnog odbora Kupinečki Kraljevec I.,
23. studenoga 2021. (utorak),

s početkom u 18,00 sati
Nazočni članovi Vijeća: Žarko Vučak, , Stjepan Barić i Lucija Josipović.
Nenazočni članovi Vijeća: Darko Pereković i Ivana Pogačić.

Zapisnik vodi: Lidija Špišić, stručni referent za rad tijela mjesne samouprave.

Predsjedava Žarko Vučak, predsjednik Vijeća.

         Predsjednik Vijeća, pozdravlja nazočne, konstatira da je nazočno 3 od ukupno 5 članova Vijeća, što znači da Vijeće može pravovovaljano odlučivati te otvara 7. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 6. sjednice.

      Bez rasprave, jednoglasno (3 “za”), Vijeće prihvaća tekst zapisnika 6. sjednice.
      Predsjednik Vijeća, Žarko Vučak daje prijedlog dnevnog reda na glasovanje.

      Vijeće je jednoglasno (3 ”za”) usvojilo 
dnevni red:
1. Realizacija Plana komunalnih aktivnosti Gradske četvrti Brezovica u 2021.
2. Rasprava vezana za povremeno korištenje prostora mjesne samouprave MO Kupinečki 

    Kraljevec I, Mrakov breg 1

3. Prijedlog zaključka za uvrštavanje dijela ulice Kraljevečki brijegi u asfalterski program 

    nerazvrstanih cesta I. reda  
4. Obavijesti, pitanja i prijedlozi

Ad 1)  Realizacija Plana komunalnih aktivnosti Gradske četvrti Brezovica u 2021.
           Predsjednik Vijeća, Žarko Vučak informira članove Vijeća  da su sve akcije s područja Mjesnog odbora Kupinečki Kraljevec I iz Plana komunalnih aktivnosti Gradske četvrti Brezovica realizirane, uz napomenu da su izmjenom Plana izbrisane akcije “zacjevljenje kanala oborinske odvodnje ulice Tratinarski put” i “gradnja kanalizacije u novom odvojku ulice Kraljevečki brijegi”. Nema potvrdu realizacije akcije “šodranje makadamskih puteva” budući da je zaduženi djelatnik Zagrebačkih cesta na bolovanju, a na sjednici nema člana Vijeća, Darka Perekovića koji je detaljnije upoznat koje lokacije i količine materijala obuhvaća navedena akcija. 
Ad 2) Rasprava vezana za povremeno korištenje prostora mjesne samouprave MO Kupinečki 
           Kraljevec I, Mrakov breg 1
         Predsjednik, Žarko Vučak informira članove Vijeća o rasporedu korištenja prostora te navodi da bi se svim dosadašnjim korisnicima trebalo omogućiti korištenje prostora u predstojećem razdoblju u istim terminima te u raspored uvrstiti i nove korisnike. Prostor se dodjeljuje temeljem podnesenog zahtjeva na razdoblje od 1. siječnja do 31. prosinca 2022. godine, a Vijeće bi o navedenome odlučivalo  na sjednici u prosincu.
          Upoznaje članove Vijeća da mu se obratila firma koja radi na novoj katastarskoj izmjeri K.o. Kupinečki Kraljevec da im se dodijeli ured na raspolaganje od 8-18 sati za primanje stranaka te da im je odgovorio da Vijeće nema mogućnost dodjele ureda, već samo povremeno korištenje prostora.

Ad 3) Prijedlog zaključka za uvrštavanje dijela ulice Kraljevečki brijegi u asfalterski program 
           nerazvrstanih cesta I. reda  
          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku te otvara raspravu. 

           Nakon kraće rasprave, Prijedlog zaključka daje na glasovanje.

           Vijeće je jednoglasno (3 “za”) donijelo   
ZAKLJUČAK

o prijedlogu za uvrštavanje dijela ulice Kraljevečki brijegi u asfalterski program asfaltiranja nerazvrstanih cesta I. reda u 2022. 

1. Vijeće Mjesnog odbora Kupinečki Kraljevec I. je na zahtjev Vijeća Gradske četvrti Brezovica raspravilo stanje nerazvrstanih cesta I. reda na području Mjesnog odbora Kupinečki Kraljevec I.

2. Vijeće predlaže da se u asfalterski program nerazvrstanih cesta I. reda u 2022. uvrsti asfaltiranje dijelova ulice Kraljevečki brijegi na kojima je izvedena kanalizacija, u dužini od 550 m.
3. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Obavijesti, pitanja i prijedlozi
       Stjepan Barić traži da se hitno sanira bankina na raskrižju ulica Starjak i Banovke.

       Predsjednik Vijeća navodi da će tražiti Zagrebačke ceste da saniraju navedeno raskrižje. 
       Lucija Josipović informira Vijeće o prikupljenim donacijama za pomoć građaninu naselja Brebernica čiji je stambeni objekat izgorio u požaru.

       Obzirom da se nitko ne javlja za riječ, predsjednik, Žarko Vučak zaključuje rad 7. sjednice Vijeća te zahvaljuje na radu članovima Vijeća Mjesnog odbora.

    Dovršeno u 18,50 sati.
 Zapisnik izradila:

    Lidija Špišić
         KLASA:026-02/21-002/2140
         URBROJ:251-06-11-807-21-2
         Kupinečki Kraljevec, 23. studenoga 2021.
                                                                                                       Predsjednik 
                                                                                              Vijeća Mjesnog odbora
                                                                                                Kupinečki Kraljevec I
                                                                                                        Žarko Vučak
       Na temelju članka 100 točke 2. Statuta Grada Zagreba (Službeni glasnik Grada Zagreba  23/16, 2/18, 23/18, 3/20 i 3/21) i članka 28. stavka 3. Poslovnika Vijeća Mjesnog odbora Kupinečki Kraljevec I (od 31. kolovoza 2018.), Vijeće Mjesnog odbora Kupinečki Kraljevec I, na 6. sjednici, 22. listopada 2021., donijelo je

Z A K LJ U Č A K

o utvrđivanju prijedloga prioriteta za Plan komunalnih aktivnosti

Gradske četvrti Brezovica u 2022.


Vijeće Mjesnog odbora Kupinečki Kraljevec I predlaže Vijeću Gradske četvrti Brezovica da u Plan komunalnih aktivnosti Gradske četvrti u 2022. godinu uvrsti sljedeće akcije na području Mjesnog odbora Kupinečki Kraljevec I:

I. ODVODNJA OTPADNIH VODA
	R.br.
	Lokacija - ulica
	Uređenost ulice


	Količina /duljina 

	1. 
	Kraljevečki brijegi, odvojak k.č.br. 900/34 i 900/17 k.o. Kupinečkom Kraljevcu ( postoji građevinska)
	Dio asfalt,  dio makadam 
	300 m

	2. 
	Kraljevečki brijegi V. odvojak


	Asfalt
	Cijela dužina 

	3. 
	Kraljevečki brijegi VI. odvojak
	Asfalt
	Cijela dužina


II. VODOOPSKRBA 
	R.br.
	Lokacija - ulica
	Uređenost ulice


	Količina/duljina

	1.
	Kraljevečki brijegi VI. odvojak
	Asfalt 
	Cijela dužina


III. JAVNOPROMETNE POVRŠINE I OBJEKTI

	R.br.
	Lokacija – ulica
	Opis  
	Količina 

	1.
	Ulica Starjak,  od raskrižja s Tratinarskim putem 
	Uređenje u širini 5,5 m s odvodnjom i spojem na odvodnju u Tratinarskom putu 
	300 m

	2.
	Ulica Mrakov breg od raskrižja s Ograjom 


	Uređenje u širini 5,5 m s nogostupom
	200 m 

	3.
	Tratinarski put 
	Oborinska odvodnja 
	100 m 

	4.
	Starjak 
	Izradnja nogostupa i odvodnje od kbr. 82 prema Pačićki  
	150 m 

	5.
	Bukovec
	Navoženje kamenog materijala 
	200 x 3 m

	6.
	Brebernički I. odvojak
	Navoženje kamenog materijala 
	100 x 3 m

	7.
	Brebernički III. odvojak 
	Navoženje kamenog materijala 
	150 x 3 m

	8.
	Autobusna stanica Starjak/Hobolići  
	Podizanje perona u smjeru Grada / iz smjera Grada 
	2


IV.  IGRALIŠTA I ZELENE POVRŠINE
	R.br.
	Lokacija – ulica
	Opis i količina radova 

	1.


	Iza objekta mjesne samouprave Kupinečki Kraljevec1 , Mrakov breg 1
	Uređenje ravne  travnate površine  20 x 20 m za igru 

	2.


	Kraljevečki brijegi IX. odvojak, dječje igralište 
	Izrada ograde između ceste i igrališta - klamerice

	3.
	Banovke, dječje igralište
	Izrada ograde - paneli


VI. OBJEKTI MJESNE SAMOUPRAVE

	R.br.
	Lokacija i vrsta objekta
	Opis  radova
	Količina

	1. 
	Mrakov breg 1 
	Sanacija terase ispred objekta (betonske kocke) 


	4 m²




VII.  DRUGI JAVNI OBJEKTI I POVRŠINE
	R.br.
	Lokacija i vrsta objekta
	Opis  radova
	Količina

	1.


	Kraljevečki brijegi 90, ispred područne škole
	Božićno i novogodišnje ukrašavanje postojećeg bora 
	1




KLASA:026-02/21-002/1893

URBROJ: 251-06-11-807-21-4

Kupinečki Kraljevec,  22. listopada 2021.          

                                                                                                      Predsjednik

                                                                                             Vijeća Mjesnog odbora

                                                                                              Kupinečki Kraljevec I.

                                                                                                   Žarko Vučak, v.r.
